**„Elektrum Lietuva“: tokių elektros kainų nematėme nuo pavasario**

**Praėjusią savaitę didmeninė elektros kaina Baltijos šalyse mažėjo daugiau nei perpus. Lietuvoje 55 proc. iki 44,34 Eur/MWh, Latvijoje 53 proc. iki 46,09 Eur/MWh, o Estijoje 57 proc. iki 46,02 EUR/MWh. Palyginimui, didmeninės elektros kainos vidurkis Lenkijoje ir Vokietijoje atitinkamai siekė 71,46 EUR/MWh ir 63,64 EUR/MWh.**

„Kainų kritimą Baltijos šalių prekybos zonose praėjusią savaitę pirmiausia lėmė ženkliai išaugusi vėjo energijos gamyba. Baltijos šalyse vėjo energijos gamyba išaugo beveik penkis kartus, palyginti su ankstesne savaite. Tai ryškiausias vėjo gamybos augimas Baltijos šalyse šiais metais, iš esmės padidinęs bendrą elektros gamybą ir pagerinęs gamybos ir vartojimo santykį“, – sako energetikos sprendimų bendrovės „Elektrum Lietuva“ Verslo sprendimų departamento vadovas Marius Kietis.

Nepriklausomų elektros tiekėjų Lietuvos gyventojams siūlomos kainos taip pat kiek mažėjo – „Elektrum Lietuva“ žemiausia fiksuota kaina praeitą savaitę siekė 21,899 ct/kWh, fiksuojant ją 10 mėnesių.

Elektros vartojimas „Nord Pool“ regione siekė 7 172 GWh, o gamyba – 7 671 GWh.

**Elektros gamyba augo 20 proc.**

Baltijos šalyse elektros vartojimas augo 4 proc. ir siekė 467 GWh. Lietuvoje elektros suvartota 1 proc. daugiau nei ankstesnę savaitę, 216 GWh. Latvijoje elektros vartojimas augo 8 proc., iki 119 GWh, Estijoje taip pat augo 7 proc. ir siekė 132 GWh.

Elektros energijos bendros gamybos apimtys Baltijos šalyse praėjusią savaitę augo 20 proc. lyginant su ankstesne savaite ir siekė 313 GWh. Lietuvoje elektros energijos pagaminta 43 proc. daugiau nei ankstesnę savaitę – 167 GWh. Estijoje elektros gamyba išaugo – 10 proc., iki 96 GWh, o Latvijoje elektros pagaminta 12 proc. mažiau, 50 GWh.

Per savaitę visos trys Baltijos šalys kartu pagamino 67 proc. joms reikalingos elektros energijos. Lietuvoje pagaminta 77 proc., Latvijoje – 42 proc., Estijoje – 72 proc. šaliai reikalingos elektros energijos.

**Apie bendrovę:**

*„Elektrum Lietuva“ yra didžiausios Baltijos šalyse elektros gamintojos „Latvenergo“ įmonės grupė, teikianti įvairius energetikos sprendimus buitiniams ir verslo klientams Lietuvoje. 73 proc. grupės pagamintos elektros energijos yra iš atsinaujinančių šaltinių. Bendrovė „Elektrum Lietuva“ šiuo metu tiekia elektrą daugiau nei 12 tūkst. įmonių, savo elektros tiekėju įmonę pasirinko daugiau kaip 212 tūkst. namų ūkių. Bendrovė yra įrengusi šešis saulės parkus (29,7 MW). Šiuo metu vystomų naujų saulės ir vėjo parkų bendra galia sieks daugiau nei 500 MW. „Elektrum Lietuva“ plėtoja ir viešą elektromobilių įkrovimo tinklą „Elektrum Drive“. Šiuo metu visose Baltijos šalyse veikia daugiau kaip 800 įkrovimo prieigų.*

**Daugiau informacijos:**

Neringa Kolkaitė-Bielinė

Atstovė žiniasklaidai

„Elektrum Lietuva“

neringa.kolkaite-bieline@elektrum.lt

Tel. + 370 614 71719